Stylwenke vir kort mense - só lyk jy langer! | SARIE
Stylwenke vir kort mense – só lyk jy langer!	deur Magdel Muller
Moet jy altyd voor staan op ’n foto omdat jy kort is? Moet jy altyd ’n stoel of leer kry om hoogtes te bereik? Jy val definitief in die “kort” kategorie, saam met die Britse aktrise Emilia Clarke. Ons het vir jou die beste modewenke om langer te lyk, en dit sluit nié stiletto’s in nie!
Kort mense – só lyk jy in ’n japtrap langer!
Vermy lang tops/bloese/T-hemde/hemde en steek in waar jy kan
Lang tops is gemaak vir die vroue met die lang bene. Ons met die korter lyf moet dit liewers vermy, want dit laat jou bene korter lyk. Steek liewers jou hemde in. Jy kan ook jou hemde en ander tops korter laat maak.
Kourtney Kardashian (1,53 m) wys vir jou ’n ingesteekte top maak ’n verskil:
A photo posted by Kourtney Kardashian (@kourtneykardash) on Feb 21, 2016 at 10:52am PST
Wys jou enkels
Die hoofrede vir dié reël is dat jy nie wil lyk of jy verdrink in jou broeke of jeans nie. Indien jou enkels uitsteek, lê jy klem op die nouste gedeelte van jou bene en dít gee die illusie dat jy te “lank” is vir jou broeke. Koop hierdie items in die petite-afdelings van winkels of rol jou pype op. As jy wel ’n langbroek dra wat as’t ware op die grond sleep, moet jy slim stileer: trek dieselfde kleur skoene as jou broek aan.
Salma Hayek (1,57 m) neem ’n selfie van haar uitrusting en haar enkels wys:
A photo posted by Salma Hayek Pinault (@salmahayek) on May 16, 2015 at 3:58pm PDT
Hierdie reël vorm ook die illusie van ’n langer voorkoms. Dis omdat daar geen “lyne” is wat jou liggaam opdeel nie.
Nicole Richie (1,55 m) wys hoe jy dit moet dra:
Knielengte is uit soos ’n dooie kers!
Jy sny jou liggaam letterlik in die helfte sodat nie jou bo-lyf óf jou onderlyf langer lyk nie. Dra eerder ’n mini- (indien jy die bene het daarvoor) of ’n midilengte.
Eva Longoria (1,57 m) wys been in haar minirok:
A photo posted by Eva Longoria (@evalongoria) on Dec 4, 2015 at 4:13pm PST
Kry lengte met ’n hak (nie noodwendig die hoogste hakke in jou kas nie)
Die klein bietjie verskil wat ’n hak aan jou lengte kan maak, is belangrik. Ek sê definitief nie jy moet stiletto’s gaan uithaal nie! Indien jy lief is vir jou tekkies, plakkies en insteekskoene, soek iets met ’n klein hak vir ekstra hoogte.
Vanessa Hudgens (1,55 m) wen lengte deur stewels met ‘n hak aan te trek:
A photo posted by Vanessa Hudgens (@vanessahudgens) on May 9, 2014 at 1:43pm PDT
Vertikale strepe is altyd ’n wenner. Dit laat jou vir seker ’n paar sentimeters langer lyk!
Anna Kendrick (1,57 m) steel die kollig in haar top met vertikale strepe op die voorblad van die Fashion-tydskrif:
A photo posted by Anna Kendrick (@annakendrick47) on Jan 14, 2015 at 8:32am PST
Vervals jou lengte in ’n japtrap met ons slim wenke!
Die dae dat jy net by die vroue-afdeling koop, is verby! Mansklere is dalk net ’n beter kopie as die gewone vroue-items. 5 redes om ook by die mansafdeling te koop: – Mansklere gaan nie so gou uit die mode nie, dus kan jy dit …